اوروبا

اوروپا ( Εὐρώπη;  Europe) هى واحدة من السبع قارات اللى موجودين فى الكورة الارضية و مساحتها حوالى 10 مليون كيلومتر مربع و بكده تكون تانى اصغر قارة فى العالم بعد اوستراليا. اوروپا هى تالت قارة فى العالم من عدد السكان بعد اسيا و افريقيا و عايش فيها دلوقتى 731,000,000
انسان. القارة بيحدها من الشمال المحيط القطبى ومن الغرب المحيط الاطلنطى و يفصلها عن قارة افريقيا البحر المتوسط. اما من ناحية الشرق فبيفصلها عن قارة اسيا جبال الاورال و بحر قزوين و البحر الاسود و جبال القوقاز.
اوروپا فيها عدد كبير من الدول المستقلة ( 50 دولة )اكبر دولة بينهم هيا روسيا و اصغر دولة بينهم هيا الفاتيكان. اوروپا هى اصل الحضارة الغربية و من زمان هيا فيها مراكز حشديده  عظيمة زى الحضارة اليونانية و الرومانية و من اول القرن الستاشر بدات قوتها و نفوذها يتوسع لحد ماسيطرت الدول الاوروپية على معظم دول افريقيا و امريكا الشمالية و الجنوبية و اسيا و اوستراليا. اوروپا دخلت حربين عالميتين ورا بعض و اللى قصقصو نفوذها و دمرو اقتصادها و خلوها تخسر معظم مستعمراتها. دلوقتى اغلب دول القارة بيجمعهم اتحاد سياسي-اقتصادى هو الاتحاد الاوروپى.
من اكبر المدن اللى فى اوروبا باريس و لندن و روما و بوخارست و بيرلين و استانبول و موسكو و مدريد و اتينا.

 اللغات 
اوروبا قارة غنية باللغات الكتيرة وكلها تقريبا بتتبع عيلة اللغات الهندواوروبية و اغلب اللغات دى ممكن تتقسم فى تلات مجموعات رئيسية: اللغات الرومانسية اللى جاية من اللاتينبي
، اللغات الجيرمانية واللى جاية من جنوب اسكندنافيا و اخيرا اللغات السلافية فى شرق اوروبا
وكمان فى لغات زى المالطى اللى بيعتبر لهجة جاية من العربى و التركى و الباسكى اللى بره العيلة او المجموعات دى.

 اللغات الهندو-اوروپيه 
كما راينا فى الاعلى فهده اكبر عيلة لغويةفى اوروبا و تضم :
 اللغات الرومانسية كالايطالى و الفرنسية و الاسبانى و اللغة الرومانيه و البرتغالي
 اللغات الجيرمانية كالانجليزى و الالمانى و الايسلاندى والدانيماركى و السويدى و النوريجي
 اللغات السلافية كالروسى و الاوكرانى و البولجارى و التشيكى و البولاندية و الصيربى و الكرواتى و البوسنى.
 الالباني
 اليوناني

 اللغات الالتية 
و هى بتضم شوية لغات اهمها التركى.

 الباسكى 
و هى لغة معزوله و ملهاش قرايب من نفس العيله فى اوروپا و بيتكلمها دلوئتى سكان اقليم الباسك فى شمال اسبانيا.

 اللغات الاورالية 
وهى بتضم الفنلندى و المجرى.

 اللغات السامية 
اللغات السامية ليها تمثيل واحد بس :المالطى و اللى بيتفرع من العربى و بيكتب بحروف لاتينى.

400px|center

اوروبا
تصنيف:سينتوراس